องค์กรภาคปชช. ร้องไทยช่วยคุ้มครองสิทธิกรณี สมบัด สมพอน
อาเซียน วอทช์ ร่อนจดหมายเปิดผนึกถึงรัฐบาลไทย ขอให้ร่วมคุ้มครองสิทธิประชาชนในลาว จากกรณีครบ 100 วันการหายตัวไปของ สมบัด ในขณะที่รมต.ต่างประเทศสหรัฐจี้ลาวเปิดเผยความจริงให้เร็วที่สุด15 มี.ค. 56 - กลุ่ม อาเซียน วอทช์ พร้อมองค์กรประชาสังคมอีกกว่า 100 แห่ง ส่งจดหมายเปิดผนึกถึงนายกรัฐมนตรียิ่งลักษณ์ ชินวัตร เพื่อเรียกร้องให้รัฐบาลไทยแสดงความห่วงใย และแสดงความสมานฉันท์กับประชาคมโลกในกรณีครบ 100 วันการหายตัวของนักพัฒนาอาวุโสของลาว นายสมบัด สมพอน และร่วมพิทักษ์สิทธิขั้นพื้นฐานของประชาชนในลาว ในฐานะที่เป็นเพื่อนบ้านที่มีความสัมพันธ์ใกล้ชิด และมีส่วนในการสนับสนุนสปป.ลาวให้เข้าร่วมกับตลาดโลกASEAN WATCHที่ AWT 01/2013วันที่ 25 มีนาคม 2556เรื่อง ขอให้รัฐบาลไทยมีส่วนร่วมคุ้มครองสิทธิพื้นฐานของประชาชนในสปป.ลาว ในกรณีท่านสมบัด สมพอน นักพัฒนาอาวุโสชาวลาวที่ถูกอุ้มหาย กราบเรียน ฯพณฯ ยิ่งลักษณ์ ชินวัตร นายกรัฐมนตรีเมื่อวันที่ 15 ธันวาคม 2512 ที่ผ่านมา ท่านสมบัด สมพอน เจ้าหน้าที่อาวุโสขององค์กรศูนย์ฝึกอบรมฮ่วมพัดทะนา (Participatory Development Training Center - PADECT) ซึ่งเป็นองค์กรพัฒนาเอกชนในประเทศสปป.ลาว ถูกบังคับให้หายตัวไป จากหลักฐานที่ค้นพบโดยเจ้าหน้าที่องค์กรและครอบครัวของท่านสมบัด ท่านสมบัดถูกกลุ่มชายฉกรรจ์ลักพาตัวไปหลังจากถูกเรียกให้หยุดรถโดยตำรวจจราจรบนถนนท่าเดื่อของนครหลวงเวียงจันทน์ของลาวเนื่องจากในวันนี้ (25 มีนาคม) เป็นวันครบรอบหนึ่งร้อยวันของการถูกบังคับให้หายตัวไปของท่านสมบัดในช่วงเวลาที่ผ่านมา ในขณะที่กลุ่มภาคประชาชนและรัฐบาลจากทั่วโลกต่างแสดงความห่วงใย และเรียกร้องให้รัฐบาลลาวให้คำตอบ และเร่งสืบหาตัว รวมทั้งทำให้เกิดการปล่อยตัวท่านสมบัดอย่างปลอดภัย แต่จนถึงปัจจุบันรัฐบาลลาวยังคงไม่มีคำตอบที่เป็นประโยชน์ ขณะที่รัฐบาลไทยก็ยังไม่ได้แสดงท่าทีความเป็นห่วงในชีวิตและความปลอดภัยของท่านสมบัด สมพอนร่วมกับประชาคมโลกแต่อย่างใดท่านสมบัด สมพอน เจ้าของรางวัลแมกไซไซสาขาบริการสังคมปี 2548 ถือเป็นผู้นำภาคประชาสังคมที่มีอาวุโสสูงสุดผู้หนึ่งในประเทศสปป.ลาว ตลอดช่วง 30 ปี ท่านสมบัดได้อุทิศตนเพื่องานพัฒนาชุมชนและสังคม อีกทั้งยังสร้างสรรค์และส่งเสริมงานเยาวชนและการศึกษาไว้มากมาย ท่านสมบัดเชื่อมั่นในการพัฒนาโดยประชาชนมีส่วนร่วม โดยเสียงของประชาชนจักต้องได้รับการได้ยิน และเชื่อมั่นการพัฒนาที่ใช้ดัชนีความสุขของประชาชนเป็นตัวชี้วัด ไม่ใช่ดัชนีตัวเลขทางเศรษฐกิจเพียงอย่างเดียว โดยท่านเชื่อว่า นี้คือแนวทางเพื่อให้ประเทศสปป.ลาวเกิดการพัฒนาที่แท้จริงและยั่งยืน แนวคิดและแนวทางการทำงานของท่านสมบัด ได้รับการยอมรับและสนับสนุนอย่างกว้างขวางจากประชาคมโลก โดยล่าสุด เขารับตำแหน่งประธานฝ่ายภาคประชาสังคมของการจัดงานมหกรรมภาคประชาชนเอเชีย-ยุโรป (AEPF) ก่อนหน้าการประชุมสุดยอดผู้นำเอเชียยุโรป (ASEM) ซึ่งประเทศลาวเป็นเจ้าภาพเมื่อเดือนพฤศจิกายน 2555 ที่ผ่านมา ซึ่ง ฯพณฯ ได้เข้าร่วมด้วยการหายตัวไปของท่านสมบัด สมพอน ก่อให้เกิดผลสะเทือนอย่างรุนแรงต่อภาคประชาชนในสปป.ลาวและชุมชนสากลที่เชื่อมั่นในการพัฒนาที่ยั่งยืนเป็นธรรม และมีประชาชนเป็นศูนย์กลาง การหายตัวไปโดยไม่ได้รับคำตอบของบุคคลอย่างท่านสมบัด เป็นความเงียบงันอันเป็นสิ่งบ่งชี้ว่ามีข้อเท็จจริงบางประการในสังคมลาวที่ก่อให้เกิดความรุนแรงต่อผู้คนในลาว ที่ถูกละเลยไม่พูดถึงมาเป็นเวลานานพวกเรา ประชาชนและกลุ่มองค์กรภาคประชาสังคมในประเทศไทย จึงขอส่งจดหมายนี้มายัง ฯพณฯ ท่านในฐานะผู้นำของรัฐบาลไทย อีกครั้งหนึ่ง เพื่อขอให้รัฐบาลไทยซึ่งเป็นประเทศเพื่อนบ้านที่มีความสัมพันธ์อย่างใกล้ชิด และมีส่วนในการสนับสนุนสปป.ลาวให้เข้าร่วมกับตลาดโลก เพื่อให้พ้นจากสภาพประเทศที่พัฒนาน้อยที่สุด (LDC) ขอได้โปรดแสดงจุดยืนและความสมานฉันท์ร่วมกับชุมชนประชาคมโลก ในการให้ความสำคัญกับสิทธิของประชาชน ซึ่งเป็นเป้าหมายหลักที่จะได้รับประโยชน์จากการพัฒนาในประเทศสปป.ลาว ด้วยการส่งเสริมการเติบโตของภาคประชาสังคม ในการเคารพและคุ้มครองสิทธิมนุษยชนของประชาชน โดยให้ความสำคัญกับกรณีการอุ้มหายท่านสมบัด สมพอน โดยตระหนักว่า เหตุการณ์ดังกล่าวมีความสำคัญเทียบเท่ากับความร่วมมือในการพัฒนาของทั้งสองประเทศจึงกราบเรียนมาเพื่อทราบอาเซียนวอทช์ และองค์กรเครือข่ายภาคประชาสังคม
อาเซียน วอทช์ ร่อนจดหมายเปิดผนึกถึงรัฐบาลไทย ขอให้ร่วมคุ้มครองสิทธิประชาชนในลาว จากกรณีครบ 100 วันการหายตัวไปของ สมบัด ในขณะที่รมต.ต่างประเทศสหรัฐจี้ลาวเปิดเผยความจริงให้เร็วที่สุด 15 มี.ค.
การบังคับบุคคลให้สูญหาย,ภาคประชาสังคม,ลาว,สมบัด สมพอน,สหรัฐอเมริกา,อาเซียน วอทช์